અત્રે ઉલ્લેખનીય છે કે, વોટ્સએપ થકી ફેલાતી અફવા અને ફેક ન્યૂઝ પછી દેશમાં કેટલાક ગંભીર ઘટના બની, જેને ગંભીરતાથી લઈને સરકારે વોટ્સએપને ચેતવણી પણ આપી હતી. આવનાર દિવસોમાં ફેક ન્યૂઝ અને બોગસ લિંક્સને ફેલાતી રોકવા માટે આ ફીચર ખૂબ જ કામ આવી શકે છે. આ ફીચર કેવી રીતે કામ કરશે? Suspicious Link ફીચર આવ્યા બાદ જ્યારે તમારી પાસે કોઈ ફેક ન્યૂઝ લીંક અથવા કોઈ બોગસ વેબસાઈટનો મેસેજ આવે અને તમે એના પર ક્લીક કરશો તો વોટ્સએપ એનો એક પ્રિવ્યુ દેખાડશે. જો લીંક શંકાસ્પદ હશે તો એ લીંક પર લાલ રંગમાં Suspicious Link લખેલું આવી જશે.